
Árdiszkrimináció duopól piacokon aszimmetrikus költségek és aszimmetrikus információk mellett

Az árdiszkriminációt általában, a monopolista magatartás egyik fajtájaként vizsgálják, pedig ez a vállalati viselkedés az oligopól piacok esetében is igen releváns. Az utóbbi néhány évben már a problémakör ezen részterületével foglalkozó közgazdasági publikációk is megjelentek, azonban ezek szinte kivétel nélkül mind szimmetrikus költségeket és szimmetrikus információkat feltételeznek. Dolgozatomban a szimmetrikus költségeket és szimmetrikus információkat feltevés feloldásával fogom vizsgálni az duopól vállalatok árdiszkriminációját, és ennek eredményeit fogom összehasonlítani a hagyományos modellekkel. A főbb megállapításaim, hogy Cournot versenyben a K darab árkategória mellett, az egyes árkategóriában a két vállalat által összesen termelt mennyiség megegyezik a következő magasabb árszinten egy vállalat által termelt mennyiséggel. Továbbá, a különböző termelési költségek mellett a két vállalat egyforma mennyiséget termel az első K-1 árkategóriákban, az aszimmetrikus költségekből adódó különbség csak a legutolsó, legalacsonyabb árszinten jelenik meg. Ezenfelül, a kibocsátással súlyozott átlagár aszimmetrikus költségek mellett sem függ az árdiszkrimináció mértékétől, sőt megegyezik az árdiszkrimináció nélküli estben alkalmazott egységes árral.



